ČUJEMO LI SE ? / Is This Thing On ?
2026-02-19 20:00 - 22:00, 2026-02-21 20:30 - 22:30 (Europe/Zagreb) | Kino dvorana Visia, Poljana Paska Miličevića 3, Dubrovnik, 20000, Croatia
Od redatelja Bradleyja Coopera dolazi iskrena, duhovita i gorko-slatka priča nadahnuta životom britanskog komičara Johna Bishopa – o muškarcu koji nakon raspada braka pronalazi novi glas, smisao i sebe na pozornici stand-up komedije.
Dok se njihov brak tiho raspada, Alex (Will Arnett) suočava se sa srednjim godinama i skorim razvodom, tražeći novi smisao na njujorškoj komičarskoj sceni, dok Tess (Laura Dern) preispituje žrtve koje je podnijela zbog obitelji – prisiljavajući ih da zajedno pronađu način kako koegzistirati kao roditelji i otkriju može li ljubav poprimiti novi oblik.

UTOČIŠTE / Shelter
2026-02-19 20:30 - 22:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Jason Statham se vraća u vrhunskoj akcijskoj formi u novom napetom trileru redatelja hitova Greenland i Angel Has Fallen!
Radnja prati povučenog čovjeka na škotskom otoku koji pronalazi djevojku u moru, što pokreće niz događaja i prisiljava ga da se suoči s prošlošću.

Besplatna radionica „Ostvari potporu za samozapošljavanje i pokreni svoje poslovanje“
2026-02-20 10:00 - 13:00 | Dvorana Općine Orebić, Obala pomoraca 24, Orebić, Croatia
Razmišljate o pokretanju vlastitog poslovanja i korištenju potpore za samozapošljavanje HZZ-a?

Pridružite nam se na besplatnoj radionici „Ostvari potporu za samozapošljavanje i pokreni svoje poslovanje“ i saznajte kako pravilno započeti, koje su obveze te koje su vam financijske mogućnosti na raspolaganju.
20.02.2026.
10:00 sati
Dvorana Općine Orebić, Obala pomoraca 24
Trajanje: 3 sata
Sudjelovanje je besplatno, broj mjesta je ograničen.

Prijave: https://forms.gle/jkGcm3cvQdwLtBpN7

ARCO
2026-02-20 15:30 - 17:00, 2026-02-21 16:30 - 18:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Godine 2075. desetogodišnja Iris svjedoči padu s neba tajanstvenog dječaka u odijelu duginih boja. To je Arco. Iris ga prima pod svoj krov i učinit će sve što može kako bi mu pomogla da se vrati kući.

*** Nominiran za nagradu Oscar u kategoriji najboljeg animiranog filma

GLAZBA U DOMU MARINA DRŽIĆA
2026-02-20 16:00 - 17:00 | Dom Marina Držića, Široka 7, Dubrovnik, 20000, Croatia
Dom Marina Držića objavljuje početak rada glazbene, višemjesečne radionice s djecom „Tko plače, a tko se veseli u Držićevim djelima?“ pod mentorstvom prof. Sanje Dražić. Glazbena radionica namijenjena je djeci 3., 4. i 5. razreda osnovne škole, s predviđenim brojem polaznika od 10 do 15.

Svoj prvi sastanak kao i prijem novih članova, upoznavanje i dogovor će imati u petak, 20. veljače 2026. u 16 sati u Domu Marina Držića, Široka 7. Radionica je u potpunosti besplatna. Veselimo se Vašem sudjelovanju!

„Tko plače, a tko se veseli u Držićevim djelima?“
U Domu Marina Držića glazbena radionica se tematski nadopunjuje s istoimenom dramskom radionicom, što zajednički nastup čini zanimljivijim i dramaturški opravdanim.
Za 2026. godinu planirano je izvođenje glazbene radionice, pri čemu će skladbe biti jednoglasne, dvoglasne i troglasne. Onomatopeja, smijeh i plač koristit će se kao efektna glazbena ilustracija teme. Polaznici će izvoditi djela Držićevih suvremenika, često u pripjevu, oponašajući spomenuta raspoloženja. Tijekom radionice, polaznici će kroz vježbe opuštanja i razigravanja uvježbavati skladbe, čime će voditelji dobiti uvid u njihovu spremnost na daljnje aktivnosti. Glazbeni dio uključivat će i solo nastupe. Razne udaraljke poslužit će kao slikovita pratnja, dok će se violine, gitare, violončelo i puhački instrumenti koristiti u uvodima i između strofa, dajući dodatnu kvalitetu pjesmama i izvedbama.

GLAVONJA
2026-02-20 17:00 - 18:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Glavonja je priča o desetogodišnjoj Alisi i njezinu starijem bratu Milanu, koji svijet doživljava drukčije od ostalih. U društvu trojice dječaka detektiva kreću u potragu za tajanstveno nestalim roditeljima te upadaju u nadrealnu pustolovinu u kojoj će se zbližiti i postati nerazdvojna dječja družina. Upravo Milanova jedinstvena perspektiva postaje neočekivani ključ razotkrivanja misterija.

Projekt „Sjever i jug u istom tonalitetu“
2026-02-20 18:00 - 19:30, 2026-02-21 18:00 - 19:30 | Čilipi, Konavle, Precrkva, Čilipi, Dubrovačko-neretvanska, 20213, Croatia
Projekt Glazbene škole u Varaždinu donosi koncerte u Konavle i Dubrovnik
Projekt „Sjever i jug u istom tonalitetu“ u veljači 2026. godine povezat će hrvatski sjever i jug kroz dva koncerta u Konavlima i Dubrovniku, na kojima će nastupiti učenici i ansambli Glazbene škole u Varaždinu. Riječ je o glazbenom susretu koji naglašava vrijednost kulturne razmjene, glazbenog obrazovanja i zajedničkog umjetničkog jezika koji nadilazi prostorne i žanrovske granice.
Na koncertima će nastupiti Puhački orkestar Glazbene škole u Varaždinu, Jazz orkestar, PopVox – ansambl vokalne popularne glazbe te komorni sastavi, izvodeći raznolik program koji obuhvaća klasičnu, jazz i popularnu glazbu.
Glazbena škola u Varaždinu jedna je od najuglednijih glazbeno-obrazovnih institucija u Hrvatskoj, s dugogodišnjom tradicijom izvrsnosti i kontinuiranim uspjesima svojih učenika na državnim i međunarodnim natjecanjima. Kroz ovakve projekte škola svojim učenicima omogućuje vrijedna koncertna iskustva, razvoj umjetničke zrelosti i predstavljanje vlastitog rada široj publici.
Koncerti će se održati prema sljedećem rasporedu:
Čilipi, Općina Konavle, Crkva sv. Nikole – 20. veljače 2026. u 18 sati
Dubrovnik, Kazalište Marina Držića – 21. veljače 2026. u 18 sati
Ulaz za koncert u Kazalištu Marina Držića je slobodan u prethodno preuzimanje ulaznica na blagajni Kazališta.

SVADBA
2026-02-20 18:30 - 20:00, 2026-02-21 18:00 - 19:30 | Kino Sloboda, Luža 66, Dubrovnik, Dubrovačko-neretvanska, 20000, Croatia
Od redatelja i scenarista Igora Šeregija, čiji je ZG80 bio veliki hit u kinima, stiže SVADBA – domaća komedija s jednom od najjačih glumačkih postava u novije vrijeme – Rene Bitorajac, Dragan Bjelogrlić, Anđelka Stević Žugić, Dejan Aćimović, Srđan Žika Todorović, Linda Begonja… i mnogi drugi! Miljenko, uspješan i utjecajan hrvatski poduzetnik, na dan svoga pedesetog rođendana suočava se s brutalnom istinom – na sjednici nadzornog odbora doznaje da se njegovo poslovno carstvo nalazi na rubu sloma. Dok pokušava sačuvati pribranost, u njegov ured ulazi obitelj s tortom, osmijesima i pjesmom – nesvjesni da se svijet oko njega upravo urušava. U trenutku lažne vedrine zazvoni telefon. Na liniji je njegova kći Ana, studentica u Londonu. Čestita mu rođendan, radosno objavljuje zaruke – i zatim, gotovo slučajno, priznaje da je trudna. Otac djeteta je sin srpskog premijera. Šok se širi obitelji poput valova: baka se razboli, Miljenko tone dublje u očaj, a njegov hladnokrvni poslovni savjetnik Budimir u toj tragediji prepoznaje rijetku priliku – da spasi kompaniju, makar i po cijenu svega ostalog.

Trio Adria@Restaurant Ruzmarin Srebreno
2026-02-20 20:00 - 23:00 | Restaurant Ruzmarin Srebreno, Šetalište Dr. Franje Tudmana 9, Srebreno, Dubrovačko-neretvanska, 20207, Croatia
Dani zaljubljenih su prošli i sad je vrijeme da Vas malo razdrmamo

Već ovaj petak tu su za nas svima poznati dečki
Trio Adria koji će učiniti večer za pamćenje

Rezervacije obavezne zbog ograničenog broja gostiju

@miho_handabaka

#trioadria
#ruzmaringastrobar

ORKANSKI VISOVI / Wuthering Heights
2026-02-20 20:15 - 22:30 | Kino dvorana Visia, Poljana Paska Miličevića 3, Dubrovnik, 20000, Croatia
Margot Robbie i Jacob Elordi predvode glumačku postavu u novoj, vizualno raskošnoj adaptaciji klasika „Orkanski visovi“ oskarom nagrađene redateljice Emerald Fennell (Promising Young Woman), koja donosi svježe, moderno viđenje jedne od najpoznatijih ljubavnih priča svih vremena.
Na zabačenim, vjetrom šibanima visoravnima Engleske, između dvoje izmučenih duša, Cathy i Heathcliffa, rađa se strast koja prkosi svemu – razumu, moralu i društvu. Njihova ljubav, jednako snažna koliko i destruktivna, pretvara se u opsesiju koja proganja generacije i razara sve oko njih.

AUTOCESTA ZLOČINA / Crime 101
2026-02-20 20:30 - 23:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Smješten u užarenoj stvarnosti Los Angelesa, Autocesta zločina donosi priču o neuhvatljivom kradljivcu dragulja (Chris Hemsworth) čiji niz spektakularnih pljački duž autoceste 101 zbunjuje policiju. Kada se namjeri na plijen života, njegov se put ispreplete s razočaranom brokerskom agenticom osiguranja (Halle Berry), koja se i sama nalazi na životnoj prekretnici. Uvjeren da je otkrio obrazac, neumoljivi detektiv (Mark Ruffalo) sve mu je bliže, dodatno podižući uloge. Kako se velika pljačka približava, granica između lovca i lovine počinje se brisati, a svo troje suočavaju se s odlukama koje će im zauvijek promijeniti živote – i spoznajom da povratka više nema.

BESPLATNA RADIONICA "PRIČA KOJA PRODAJE: KAKO ISPRIČATI VRIJEDNOST SVOG PROIZVODA/USLUGE"
2026-02-21 09:00 - 17:00 | DURA Razvojna Agencija Grada Dubrovnika / Dubrovnik’s Development Agency, Branitelja Dubrovnika 15, Dubrovnik, 20000, Croatia
U svijetu prepunom sličnih ponuda, više nije dovoljno imati samo kvalitetan proizvod. Godina 2026. jasno pokazuje da kupci odluke donose na temelju priče, vrijednosti i povjerenja. Kako se istaknuti i osigurati da vaš brend ostane zapamćen?
DURA vas poziva na novu radionicu u sklopu Startup akademije na kojoj ćemo naučiti kako vještinu pričanja priča pretvoriti u vaš najjači poslovni alat. Bez kompliciranog marketinga i agresivne prodaje, naučite kako komunicirati svoju vrijednost na prirodan i uvjerljiv način.
Što ćemo raditi na radionici?Definirati ključne elemente svake uspješne poslovne priče.Oblikovati vašu osobnu i brend priču kroz praktične vježbe.Naučiti kako prezentirati vrijednost u stvarnim situacijama (web, društvene mreže, prodajni razgovori).Graditi emocionalnu povezanost s kupcima bez osjećaja „forsiranja“.
Edukaciju vodi Ana Labaš, magistra govorništva i trenerica javnog nastupa s više od 10 godina iskustva. Ana je autorica popularnog „PROgovori podcasta“ i mentorica koja pomaže poduzetnicima da samouvjereno i jasno prenesu svoju poruku te izgrade prepoznatljiv brend online.
Subota, 21. veljače 2026. u 09:00 sati Online prijavnica: https://eventsnotebook.com/showEvent.php?id=745 Više info: mpuljas@dura.hr | 020/640-271
Projekt “Startup akademija” financiran je od strane Grada Dubrovnika.

Tematska tura Tragovima ljubavi od davnina
2026-02-21 09:30 - 14:00 | Pile Gate – Dubrovnik, Croatia, Brsalje 1, Dubrovnik, 20000, Croatia
Tematska tura Tragovima ljubavi od davnina, koja će se održati 14. i 21. veljače u sklopu programa Subotnja zimska jutra u Dubrovniku. Dubrovnik je Grad prepun ljubavnih priča – bilo da je riječ o legendama ili stvarnim osobama koje su kroz povijest hodale njegovim ulicama. Sudionici će imati priliku saznati više o nesretnim ljubavima iz dubrovačkih legendi, ljubavnim zapletima u Držićevim djelima, zabranjenim vezama dubrovačkog plemstva, kao i o običajima udvaranja na Stradunu te romantičnoj atmosferi Porporele.
Tematska tura održat će se na navedene datume u 9:30 sati na engleskom jeziku te u 12:30 sati na hrvatskom jeziku, s polaskom ispred TIC-a Pile. Zbog ograničenog broja sudionika potrebna je prethodna prijava putem e-maila na tic.pile@tzdubrovnik.hr ili telefonom na broj +385 20 312 011, najkasnije do 17 sati dan prije održavanja razgleda.

Đeplešeš Birthday weekend
2026-02-21 14:00 - 2026-02-22 01:00 | Love Bar, Andrije Hebranga 95, Dubrovnik, Dubrovačko-neretvanska, 20000, Croatia
ĐEPLEŠEŠ SLAVI 13. ROĐENDAN
Ritmo de Salsa Dubrovnik, svima poznat kao Đeplešeš, slavi svoj rođendan! Pozivamo sve drage prijatelje da ovaj poseban dan proslave zajedno s nama
U goste nam dolaze:
Zoran & AnđelaVrhunski međunarodni instruktori iz Novog Sada! Ako ih do sad niste upoznali, ne propustite ovu priliku. Na njihovim radionicama uči se puno više od figura, a veselimo se što će dio svog plesnog znanja i metodologije prenijeti i nama
JelenaSvi koji su imali priliku dijeliti plesni podij s njom, zasigurno znaju koliku količinu energije i znanja mogu očekivati na njezinim radionicama. Jelena je omiljena među leaderima a i followerima zbog svoje tehnike, muzikalnosti te jedinstvenog osjećaja za ples.
Prijave za radionice su obavezne putem linka ispod, a mjesta su ograničena! Osigurajte svoje mjesto na vrijeme https://forms.gle/ryetuctQ4A5Li7m26________________________________________
SUBOTA, 21.02.2026. 14:00 – 15:00 | Lady Fusion by Jelena 15:15 – 16:15 | Bachata Geometry by Zoran & Anđela 16:30 – 17:30 | Kizomba Puzzles by Zoran & Anđela 21:30 – 01:00 | B-day party + Nagradna igra
Radionice: Robna kuća Srđ Party: Love bar Dubrovnik

GOAT: OKUS POBJEDE
2026-02-21 14:30 - 16:00 | Kino Sloboda, Luža 66, Dubrovnik, Dubrovačko-neretvanska, 20000, Croatia
Iz Sony Pictures Animationa, studija koji stoji iza Spider-Mana™: Across the Spider-Verse istiže GOAT, originalna akcijska komedija smještena u svijet naseljen isključivo životinjama.
Priča prati Willa, malog jarca s velikim snovima koji dobiva priliku života – pridružiti se profesionalcima i zaigrati rikomet, visokointenzivan, mješoviti sport s punim kontaktom, kojim dominiraju najbrži i najžešći životinjski sportaši na svijetu. Willov novi tim nije oduševljen što imaju malenog jarca u svojoj postavi, ali Will je odlučan revolucionirati ovaj sport i jednom zauvijek dokazati da “mali mogu biti veliki igrači!”

GLAVONJA
2026-02-21 16:00 - 17:30 | Kino dvorana Visia, Poljana Paska Miličevića 3, Dubrovnik, 20000, Croatia

Square - Osijek
2026-02-21 17:00 - 19:00 | Sportska dvorana Gospino polje, Liechtensteinov put 10, Dubrovnik, Dubrovačko-neretvanska, 20000, Croatia
Posebna večer u znaku ponosa – dođi, podrži Square, pozdravi Marka Kuraju, osvajača povijesne medalje za hrvatsku futsal reprezentaciju

SS HMNL, 12. KOLO
Square – Osijek
SD Gospino polje
Subota | 17:00

NAPUNIMO DVORANU Domaći teren je naša snaga

#ajmosquare

HAMNET
2026-02-21 18:00 - 20:00 | Kino dvorana Visia, Poljana Paska Miličevića 3, Dubrovnik, 20000, Croatia
Paul Mescal u ulozi Williama Shakespearea i oscarovka Chloé Zhao u ulozi redateljice, donose dirljivu priču o tragediji koja je oblikovala jedno od najvećih djela svjetske književnosti.
Filmska adaptacija svjetski hvaljenog i nagrađivanog romana Hamnet autorice Maggie O’Farrell zakoračuje u područje povijesne fikcije i donosi novu interpretaciju osobne tragedije Williama Shakespearea – gubitka 11-godišnjeg sina Hamneta. Upravo taj gubitak, vjeruje se, oblikovao je jedno od najslavnijih djela svjetske književnosti, dramu Hamlet, napisanu ubrzo nakon tragedije. Kroz perspektivu Shakespeareove supruge Anne, poznatije kao Agnes, roman i film istražuju posljedice obiteljske tragedije na njihove dvije preostale kćeri, od kojih je jedna bila Hamnetova blizanka, na njihov brak te na samu umjetnost.

Radionice Slatko kao cukar
2026-02-21 18:00 - 20:00 | Studio Slatko Kao Cukar, Nalješkovićeva 6, Dubrovnik, Dubrovačko-neretvanska, 20000, Croatia
Kako izabrati?!? 🤭 Jedva čekamo!
Polaznici koji se prijave za dva datuma ostvaruju 15% popusta na ukupan iznos
Polaznici koji se prijave na više datuma ostvaruju 25% popusta na ukupan iznos
Broj mjesta je ograničen 🤍

URBAN & VEGGIE SATURDAY NIGHT
2026-02-21 18:30 - 22:30 | Urban & Veggie Restaurant, Obala Stjepana Radića 13, Dubrovnik, Dubrovačko-neretvanska, 20000, Croatia
Ako voliš kombinaciju dobrih zalogaja i još boljih cijena, čitaj dalje
U subotu 21.02. od 18:30h do 23h radimo tacose, gung bao, burger slidse i koktele po super cijenama.
TACOS (3 opcije) Hrskavi tofu u ljutom umaku, svježa salata, chilli majoneza i slatko-ljuti umak – 10€ Seitan, dimljeni BBQ umak, “cheddar” i fermentirani luk – 10€ Portobello, pesto, pico de gallo, slatko-ljuti umak i klice s češnjakom – 10€
Plata tacosa (6 kom) – 27€
GUNG BAO Seitan, slatko-ljuti umak, pico de gallo i pesto – 10€ Gljive i tikvice u hoisin umaku, karamelizirani luk, salata sa sjemenkama i majoneza s češnjakom -10€
BURGER SLIDERS (3 mini burgera) 10€
KOKTELIAperol Spritz – 7€Gin Tonic – 6€ Svi ostali kokteli sniženi -25%
Rezervirajte svoj stol na vrijeme! +385 95 326 2568

Wine Party Pelješac: Degustacija vina Jurović
2026-02-21 19:00 - 23:30 | Vinarija Jurović, Kuna 43, Kuna Pelješka, Dubrovačko-neretvanska, 20243, Croatia
U subotu, 21.02.2026. od 19:00 sati družimo se u vinariji Jurović iz Kune na Pelješcu. Lokaciju možete pronaći na Google mapi, a adresa je Kuna 43, 20243 Kuna Pelješka!Očekuje vas:
Degustacija 5 vina (dva bijela, rose i dva crna) Prikladni zalogaj (pršut, sir, inćuni) Edukacija o sortama i proizvodnji svakog od vina Edukacija o osnovama pravilnog posluživanja i uparivanja vina s hranom. Zabava uz glazbu nakon degustacije
Rezervacije su obvezne. Možete ih napraviti na Okusime.com webshopu – https://www.okusime.com/…/peljesac-wine-party-jurovic…/

ORKANSKI VISOVI / Wuthering Heights
2026-02-21 20:00 - 22:15 | Kino Sloboda, Luža 66, Dubrovnik, Dubrovačko-neretvanska, 20000, Croatia

Teatar bend@Bistro 49
2026-02-21 20:00 - 23:30 | Bistro 49, Obala Ivana Pavla 2. br 49, Dubrovnik, Dubrovačko-neretvanska, 20000, Croatia
Dragi gosti, vraćamo se našim vikend zabavama! 🎉
Ovog vikenda nas čeka TEATAR – večer puna energije, glazbe i odlične atmosfere! 🎤
Na vrijeme rezervirajte svoje mjesto na broj:
📞 020 891 023 📞

MATORI - TRIBUTE TO AZRA + Balkan Rock warm-up & after-party by Miro @ Club Lazareti
2026-02-21 21:30 - 2026-02-22 04:00 | Lazareti, Ulica Frana Supila 8, Dubrovnik, Dubrovačko-neretvanska, 20000, Croatia
MATORI – TRIBUTE TO AZRA CLUB LAZARETI, DUBROVNIK SUBOTA, 21.02.2026.
Nakon godinu dana iščekivanja, Dubrovnik ponovno diše u ritmu Azre! U subotu, 21.02. Lazareti postaju mjesto gdje se legenda vraća na pozornicu.
Bezvremenski hitovi, sirova rock energija i večer prožeta duhom Branimira Johnnyja Štulića – sve to nam donosi moćni tribute bend MATORI!
Matori su trojac sjajnih glazbenika iz Mostara s više od 20 godina koncertnog iskustva, a donose autentičan i beskompromisan tribute jednoj od najvećih rock ikona ovih prostora – AZRI.
Repertoar?Brza, glasna i emotivna vožnja kroz legendarni live album „Ravno do dna“, uz dodatne skrivene dragulje iz Azrine bogate diskografije.
Za Balkan Rock warm-up i after-party pobrinut će se DJ MIRO, rezident kluba Lazareti, koji vas neće pustiti kući prije svitanja.Koncert je organiziran uz potporu Turističke zajednice grada Dubrovnika.
PRETPRODAJA: Core-Event.co (online) ULAZ NA DAN KONCERTA: ograničen broj – tko prvi, njegovo!
SATNICA 21:00 – Balkan Rock warm-up by DJ Miro 22:00 – MATORI – TRIBUTE TO AZRA 00:30 – Balkan Rock after-party by DJ Miro
SPONZORI:Dubrovački dnevnik, Libertas TV, Restoran Orsan, AB Grafika, Turistička zajednica grada Dubrovnika
Ako ste ikad pjevali Azru iz sveg glasa – ovo je večer za vas.Vidimo se u Lazaretima!

TRASH PARTY@Revelin
2026-02-21 22:30 - 2026-02-22 04:00 | Culture Club Revelin, Svetog Dominika 3, Dubrovnik, 20 000, Croatia
21.02. – Trash Party

Spremi se za noć punu Trash glazbe i nezaboravna zabava!

Regular ulaz besplatan cijelu noc!
VIP ulaz besplatan uz kupnju boce!

PONUDA BOCA
(isključivo u uredu, ponuda NE vrijedi u klubu)

Boce za samo €69 (dostupna samo u regularu)
Absolut
Jameson
Jagermeister

Boce za samo €99 (dostupna u regularnu i VIP-u)
Grey Goose
Gentleman Jack
Beefeater 24
Jameson Black Barrel

Ekskluzivna ponuda
Prvih 5 osoba koje kupe bocu dobiva 1 GRATIS regularnu ulaznicu za Senidah, Kazin ili Maju Šuput!
‐—————‐-——————
Vukovarska 30
Pon–Pet | 9:00–16:00
‐—————‐-——————

* uz potporu Turističke zajednice grada Dubrovnika

SUPER BOWL u Elyxu
2026-02-21 23:00 - 2026-02-22 04:00 | ELYX Night Club, Brsalje 8, Dubrovnik, Dubrovačko-neretvanska, 20000, Croatia
Velika igra. Velika atmosfera. Velika noć.
U subotu 21.02. igramo po našim pravilima.
A pravilo je jedno – zabava na naš način. 💃🏻🏈
Rezerviraj svoj stol na vrijeme.
Budi u igri od prve minute. 🏉✨
